
E L Ő T E R J E S Z T É S

Sülysáp Város Önkormányzata Képviselő-testületének

2016. augusztus 18-án tartandó munkaterv szerinti ülésére

2. napirendhez

Tárgy:
Tájékoztató a 2016. év II. negyedévben a Képviselő-testület által átruházott hatáskörökben hozott döntésekről
Tisztelt Képviselő-testület!
Az Önkormányzat Szervezeti és Működési Szabályzatáról szóló 14/2009. (XII. 22.) rendelet 8. § (4) és 19. § (5) bekezdés b) pontja szerint a Képviselő-testület által átruházott hatáskörben eljáró személy, illetve testület minden negyedév első képviselő-testületi ülésén köteles beszámolni az átruházott hatáskörben hozott döntéseiről.

Ennek megfelelően a melléklet szerinti beszámolót terjesztjük elő a 2016. év I. negyedévére vonatkozóan.
Kérjük a beszámoló szíves elfogadását.
…/2016. (VIII. 18.) ÖKT határozati javaslat

Sülysáp Város Önkormányzatának Képviselő-testülete a 2016. év I. negyedévében átruházott hatáskörben hozott döntésekről szóló, az SZMSZ 8. § (4) és 19. § (5) bekezdése szerint előterjesztett beszámolót elfogadja.

Határidő: azonnal

Felelős: polgármester, jegyző
Sülysáp, 2016. augusztus 11.

Horinka László s.k.
dr. Tóth Krisztina s.k.
Pálinkásné Petik Éva s.k.

polgármester
jegyző
HSZB elnök
BESZÁMOLÓ

a Sülysáp Város Önkormányzata Képviselő-testülete által átruházott 
hatáskörökben hozott 2016. II. negyedévi döntésekről
I. Önkormányzati segély
A szociális igazgatásról és a szociális ellátásokról szóló 1993. évi III. törvény változása miatt a Képviselő-testület megalkotta a helyi szociális ellátásokról szóló 3/2015. (II.20.) önkormányzati rendeletét. Az elmúlt évben a rendeletben meghatározásra került támogatások (települési lakásfenntartási támogatás, települési létfenntartási támogatás, települési krízistámogatás, és a települési temetési kölcsön) gyakorlata kialakult. A Képviselő-testület felhatalmazása alapján átruházott hatáskörben a támogatások megállapításáról 2015. március 1. napjától a polgármester dönt. 

2016. január 1. napját követően bizonyos eljárások ügyintézési határideje rövidült.

A közigazgatási bürokráciacsökkentéssel összefüggő törvénymódosításoknak köszönhetően az eljárásjog változott. 

Polgármesteri hatáskörben 2016. II. negyedévében, települési lakásfenntartási támogatásra megállapításra 18 háztartásnál került sor, ebből minden háztartás újraigénylő. A megállapított támogatások 2.500,- Ft és 9.000,- Ft közötti összegek, átlagosan 6.762,- Ft / háztartás. Az igényelt támogatások minden esetben a közműszolgáltatók részére kerülnek átutalásra a következő sorrendben megállapítva: Ökovíz, Émász, Főgáz, Tigáz. 

Települési krízistámogatásban 58 család részesült, erre a célra a fenti időszakban 324.000,-Ft került kifizetésre. Átlagosan, támogatási esetenként 5.586,- Ft krízistámogatásban részesülnek a rászorulók. A támogatást elsősorban gyógyszerek kiváltására, élelmiszerre igénylik. 

Polgármesteri hatáskörben jelenleg 42 háztartás részére van folyamatban létfenntartási támogatás megállapítva 272.500,- Ft összegben (átlagosan 6.488,- Ft). A második negyedévben 6 háztartás esetében került megállapításra ez a támogatás összesen 36.000,- Ft összegben. A megállapított támogatás egy éven keresztül, havi rendszerességgel segíti az alacsony jövedelemmel rendelkező családok mindennapi szükségleteit. A helyszínen készült környezettanulmány és fényképfelvétel minden esetben alátámasztotta a benyújtott kérelem jogosságát, mert a kérelmezők lakóhelye és lakókörnyezete gondozott volt. 

Települési temetési kölcsön megállapítására a fenti időszakban közeli hozzátartozó halála miatt 1 esetben került sor, a nehéz élethelyzetbe került, ezért időszakosan létfenntartási gonddal küzdő kérelmező részére. A temetési költségek rendezésére visszatérítendő támogatás formájában 12 hónapos részletre, kamatmentes kölcsön került megállapításra. A kölcsön összege a helyben szokásos legolcsóbb temetés költségéig terjed, erre a célra 100.000,- Ft került kifizetésre. 

A fentebb említett támogatások a polgármester döntését követően maradéktalanul kifizetésre kerültek. 

A polgármester a rendelkezésre álló adatok alapján hetenkénti gyakorisággal, szükség esetén azonnal dönt a támogatások odaítéléséről, melynek során figyelemmel volt minden kérelmező egyéni szociális helyzetére.

II. Közterület-használati engedély
A Polgármester átruházott hatáskörében hozott döntései 2016. II. negyedévben a közterületek használatának rendjéről és feltételeiről szóló 7/2010. (IV.1.) önkormányzati rendelet 8. § (1) bekezdése alapján:
2 db közterület használati engedély (1 db mozgóárusítás, 1 db cirkuszi mutatványos) került kiadásra.
III. Közútkezelői hozzájárulás

Az önkormányzat kezelésében lévő közutak nem közlekedési célú igénybevételéhez szükséges közútkezelői hozzájárulás kiadására az elmúlt negyedévében 3 esetben került sor, melyről átruházott hatáskörben a jegyző döntött.
IV. Humán Szolgáltatások Bizottsága
Sülysáp Város Önkormányzata Képviselő-testületének Humán Szolgáltatások Bizottsága a civilek közösségi célú tevékenységének támogatásáról szóló 3/2016. (II. 19.) önkormányzati rendelete alapján 29/2016. (IV.13.) HSZB határozatával az alábbi támogatások megítéléséről döntött:
	
	Szervezet
	Támogatott cél / Indoklás
	Támogatási összeg (Ft)

	1. 
	Kiss Istvánné
	Sülysápi Nyugdíjas Hagyományőrző Pávakör hagyományőrző tevékenységének fenntartása, folytatása és átadása. 
	100.000 Ft + ingyenes klubhelyiség használat, valamint évi egy ingyenes WAMKK nagyterem használat

	2. 
	Maglódi (Sülysápi) Református Egyházközség
	A 2015. évi támogatással történt késedelmes elszámolás miatt nem támogatja a pályázati kérelmet.

	3. 
	Magyar Pünkösdi Egyház Sülysápi Gyülekezete
	Az imaépület alagsori ablakainak és üvegtégla bevilágítóinak cseréje, alagsori helyiségek festési munkálatai, világításkorszerűsítés.
	200.000 Ft

	4. 
	Sülysáp Bogdán Flórián Önkéntes Tűzoltó Egyesület
	Felszerelések karbantartása, gépjárművek műszaki vizsgáztatása, működési költségek.
	950.000 Ft

	5. 
	Sülysáp I. Rk. Egyházközség
	Egyházközségi lelkigyakorlat megvalósítása, templom harangjának javítása.
	400.000 Ft

	6. 
	Sülysáp II. Rk. Egyházközség
	Működési kiadások fedezése: rezsiköltség, irodaszer, javítási munkálatok
	400.000 Ft

	7. 
	Sülysápi Amatőrcsillagász Közhasznú Egyesület
	4 fő számára alkalmas pihenő helyiség kialakítása (emeletes ágy, szigetelő anyagok, elektromos berendezések beszerzése)
	A Csillagda vízellátásának biztosítása

	8. 
	Sülysápi Baptista Gyülekezet
	Imaház épületének felújítása (közterület felőli átjáró csapadékvíz-elvezetésének rendezése, kerítés készítése, burkolati munkák, külső színezés, udvari és épület körüli munkák elvégzése)
	200.000 Ft

	9. 
	Sülysápi Gyerekfoci Egyesület
	Öltözőépület berendezéseinek (bútorok, elektromos készülékek) megvásárlása
	300.000 Ft

	10. 
	Sülysápi Sport Egyesület
	Pályakarbantartás, versenyeztetés, működési költségek
	4.000.000 Ft + 50 %-os kedvezmény a kézilabdásoknak és 90 %-os kedvezmény a teakwon-dosoknak a terembérleti díjra

	11. 
	Tápiómente Ökölvívó Egyesület
	régiós versenyek rendezése Sülysápon, versenyeztetés, versenyrendezés, felszerelések vásárlása (opcionálisan: utófinanszírozott pályázat előfinanszírozása)
	400.000 Ft

	12. 
	Tápiómenti Kisbárka Egyesület
	Egész éves program támogatása (havi találkozók, nyári táborok, kulturális-és sportprogramok lebonyolítása)
	300.000 Ft + ingyenes könyvtárhasználat

	13. 
	Tápiómenti Tömegsport Alapítvány
	Sülysápi Városi Futónapok 2016. évi támogatása
	250.000 Ft + ingyenes közterület-használat a futónapokon

